วินธัย ชี้ นศ.มุ่งไปอุทยานฯ พวกหน้าเก่า เจตนาหวังผลทางการเมือง
โฆษกฯ คสช. ระบุการควบคุมตัว นศ.กลุ่มประชาธิปไตยใหม่ เพราะต้องการให้เกิดความสงบ เพราะเชื่อมีเจตนาเคลื่อนไหวหวังผลทางการเมือง ล้วนเป็นหน้าเก่า ควรจะรอผลสอบของคณะกรรมการฯ หวั่นห่วงขัดแย้งกับคนในพื้นที่ ที่ภาคภูมิใจใน อุทยานราชภักดิ์,เมื่อวันที่ 7 ธ.ค. พ.อ.วินธัย สุวารี โฆษก คสช. กล่าวถึง กรณีการดำเนินการกับกลุ่มนักศึกษาฯ ที่จะเดินทางไปเคลื่อนไหวที่อุทยานราชภักดิ์ว่า เชื่อว่าประชาชนส่วนใหญ่ ไม่ใช่เฉพาะเจ้าหน้าที่เท่านั้น ที่ไม่ต้องการให้ใครมาใช้สถานที่นี้ผิดไปจากวัตถุประสงค์ที่ต้องการสร้างแรงยึดเหนี่ยวผูกพันสถาบันฯกับประเทศไทยหรือคนไทย เพื่อให้คนทั่วไปได้มาเคารพสักการะ สถานที่แห่งนี้มีความหมายต่อคนไทยทั้งประเทศ เกิดจากแรงศรัทธาของประชาชนร่วมกับหน่วยงานรัฐ จึงอาจไม่เหมาะสมที่จะมีกลุ่มหรือบุคคลหนึ่งบุคคลใดจะมาดำเนินกิจกรรมอะไรที่ผิดวัตถุประสงค์ ขณะนี้สังคมส่วนใหญ่มองว่าเริ่มมีความพยายามของคนบางกลุ่มจะใช้พื้นที่ของอุทยานฯ มาเป็นเครื่องมือทางการแสดงออก โดยเฉพาะกรณีถ้ามีบางกลุ่มที่ไม่เห็นด้วยกับการเคลื่อนไหวฯ มาแสดงออกถึงความขัดแย้งกันบนพื้นที่ประวัติศาสตร์แห่งนี้ยิ่งดูไม่เหมาะใหญ่, ,พ.อ.วินธัย กล่าวต่อว่า เจ้าหน้าที่จำเป็นต้องดูแลสถานการณ์ให้เกิดความสงบเรียบร้อยมากที่สุด กรณีการให้เหตุผลการไปอุทยานฯ ของกลุ่มนักศึกษายังดูไม่ตอบโจทย์ในผลสัมฤทธิ์อย่างแท้จริง เชื่อว่าเจ้าหน้าที่คงต้องใช้ดุลพินิจโดยละเอียดก่อนตัดสินใจดำเนินการ โดยเฉพาะพยายามดูว่าเจตนาที่แท้จริงของกลุ่มนั้น เป็นอย่างไร ซึ่งถ้าพิจารณาจากตัวบุคคลในกลุ่มส่วนใหญ่เป็นนักเคลื่อนไหวที่มีประวัติกับเจ้าหน้าที่มาแล้วทั้งนั้น ประกอบกับในหลายๆ องค์ประกอบแล้ว ค่อนข้างมีความชัดเจนว่าอาจมีเป้าหมายอื่นแอบแฝงได้ , ,ยืนยันระบบ และกระบวนการตรวจสอบในข้อกังวลสงสัยต่างๆ กำลังดำเนินไปแล้วอย่างเป็นระบบด้วย หน่วยงานที่มีประสิทธิภาพและความน่าเชื่อถือ ถ้าต้องการข้อมูลข้อเท็จจริง มีช่องทางอื่นที่เหมาะสมกว่า และจะไม่เป็นการสุ่มเสี่ยงต่อการกระทำผิดกฎหมายอีกด้วย การดำเนินการของเจ้าหน้าที่จะปฏิบัติอย่างสมดุลเหมาะสม เพื่อไม่ให้ใครหยิบไปใช้ขยายผลในมุมที่ไม่ถูกต้องอย่างแน่นอน เพราะเชื่อว่ามีคนบางกลุ่มพยายามที่จะฉกฉวยโอกาสนี้ไปใช้ขยายผลตามมุมต่างๆ ที่ตัวเองต้องการ โฆษก คสช.กล่าว และว่าและว่าไม่อยากให้เกิดการเผชิญกันของประชาชน เพราะมีกลุ่มที่ไม่เห็นด้วย มีแนวโน้มจะไปแสดงออกเชิงต่อต้านกลุ่มนักศึกษาอยู่ที่บริเวณนั้นด้วยเช่นกัน ต้องระมัดระวังการเคลื่อนไหวของนักศึกษาสามารถถูกปลูกปั่นจนอาจพัฒนาไปจนมีผลต่อความสงบเรียบร้อยของประเทศได้ โดยผู้ไม่หวังดี รวมถึงขออย่าไปหลงเชื่อต่อคำยุยงของผู้ไม่หวังดี หรือบางบุคคลที่มีผลประโยชน์แอบแฝง เจ้าหน้าที่ไม่ได้ควบคุมไปกักขัง จุดประสงค์หลักเป็นการควบคุมสกัดไม่ให้ไปถึงที่หมายเท่านั้น ด้วยเหตุผลตามที่ได้กล่าวไป แล้วจะได้นำส่งให้กลับบ้านต่อไป ประเทศชาติยังต้องการบุคคลากรซึ่งเป็นเยาวชนที่จะต้องเติบโตในวันข้างหน้าที่มีประสิทธิภาพ ขอให้ตั้งใจศึกษาจบออกมาเป็นกำลังสำคัญช่วยกันพัฒนาประเทศชาติต่อไป.
โฆษกฯ คสช. ระบุการควบคุมตัว นศ.กลุ่มประชาธิปไตยใหม่ เพราะต้องการให้เกิดความสงบ เพราะเชื่อมีเจตนาเคลื่อนไหวหวังผลทางการเมือง ล้วนเป็นหน้าเก่า ควรจะรอผลสอบของคณะกรรมการฯ หวั่นห่วงขัดแย้งกับคนในพื้นที่ ที่ภาคภูมิใจในอุทยานฯ
จับนักศึกษา,ทุจริตราชภักดิ์,ปมราชภักดิ์,คุมนักศึกษาประชาธิปไตยใหม่,กลุ่มประชาธิปไตยศึกษา,วิรวิชญ์ เสรีวัฒน์,จ่านิว,อุทยานราชภักดิ์,ทุจริตอุทยาน,วินธัย สุวารี,โฆษกฯคสช.,ตั้งกรรมการสอบ,ข่าว,ไทยรัฐออนไลน์,ข่าวการเมือง